"Ник килдем хәленә төштем": Яңа Җүрәйдә күргәннәрем

	Самара өлкәсендәге Кошки районының Яңа Җүрәй авылына барырга дип күптәннән ниятләп куйган идем. Җае-көе чыкмады. Нурлат шәһәреннән әллә ни ерак та түгел үзе. Самарага барганда, ул татар саласын нәкъ урталай кисеп узасы. Хәтердә әле, 2000 еллар башында күренекле якташыбыз шагыйрь Гакыйль Сәгыйров үзе, мөкиббән китеп, таныштырып йөргән иде тирә-юне, басу-кырлары, халкы белән. 	 Заманында әнисенең туган авылы Иске Җүрәйдән аерылып “башка чыккан” кешеләрнең варислары яши икән биредә. Аннан күченеп килүләренең тарихы да шактый кызыклы. Әмма хәзер ул кыйссаны искә төшерү күп вакытны алыр иде. Мин шул хакта “Чорлар чатында” исемле китабымда тәфсилләп язып чыкканым бар. Һич ни түгел, кан-кардәшләр күңелендә якты эз калдырган Гакыйль абыйның изге сөяге, якты хатирәсе гел тартып тора ахыры бирегә. Шуңа да яңа ел алдыннан, ниһаять, янә очрашу насыйп булды бит милләттәшләребез бе­лән ул төбәктә. Ха­тирәләремне яңартып урамнарын айкадым, клубына кердем, кибетендә булдым... Ягымлы, ачык йөзле, таныш-белеш, агай-эне, сеңел-апалар белән үзебезчә хәл-әхвәл алыштык, дөнья хәлләрен сөйләшеп туймадык. 
	---	
Бердәмлек

	№ --- | 26.03.2021	


